— Школьнае тэлебачанне “Вялікі перапынак” — гэта адзін з вынікаў рэалізацыі праекта “Укараненне сістэмы матывавання і стымулявання навучэнцаў як сродак фарміравання паспяховай і сацыяльна актыўнай асобы”. Менавіта такімі — актыўнымі і неабыякавымі — мы хочам бачыць сваіх вучняў. І яны дэманструюць гэта праз актыўны ўдзел у шматлікіх мерапрыемствах, валанцёрскай рабоце па прынцыпе “роўны вучыць роўнага” з навучэнцамі Радунскай школы і школы-інтэрната. Значна павялічылася колькасць навучэнцаў, якія імкнуцца мэтанакіравана працаваць над сабой (53%). Гэтаму садзейнічалі курс “Партфоліа паспяховай асобы”, заняткі ў школе лідараў “Першыя крокі да поспеху”. Заняткі не прайшлі бясследна, атрыманы вопыт знайшоў адлюстраванне ў студэнцкім жыцці нашых былых навучэнцаў: 45% з іх — лідары студэнцкіх калектываў і з’яўляюцца старастамі груп.